九龍巴士213X線

九龍巴士213X線係香港九龍市區嘅一條日間循環巴士路線，來往安達同尖沙咀，回程途經佐敦。

呢條線係13X線嘅輔助特快班次，唔經秀明道、曉光街、啟業邨同麗晶花園。

歷史
2015年1月，運輸署向觀塘區議會交通及運輸委員會發表《安達臣道公共房屋發展計劃公共運輸服務的建議安排》，建議開辦6條新巴士線，其中1條係運輸署建議九巴開嘅13X支線，由安達臣道發展區開出，經秀茂坪道、啟祥道，特快直達尖沙咀，路線編號係213X。當局預計搭呢條線來往寶達邨、秀茂坪、樂華邨到尖沙咀會比搭13X線快，有望舒緩秀明道同曉光街一帶居民搭13X線出現上車難嘅問題。

2016年7月30號：213X線投入服務。

行車路線

安達開經：安秀道、寶琳路、秀茂坪道、協和街、康寧道、振華道、牛頭角巴士總站、佐敦谷北道、牛頭角道、啟祥道、啟福道、啟德隧道、東九龍走廊、漆咸道北、漆咸道南、梳士巴利道、彌敦道、加士居道、漆咸道南、漆咸道北、東九龍走廊、啟德隧道、啟福道、啟祥道、牛頭角道、振華道、康寧道、協和街、秀茂坪道、寶琳路、安秀道、安翠街同安秀道。

車站一覽

用車
呢條線名義上無固定用車，但實際上固定用車係由13X抽調7架車行，依家用7架亞歷山大丹尼士Enviro 500 MMC 12米雙層冷氣巴士，都屬將軍澳車廠。

九巴官方網站路線資料
681巴士總站

213X